EkBass/fiwiki-20250220-pages-articles huggingface dataset:
Hans Dahlgren

Hans Eric Albert Dahlgren (s. 16. maaliskuuta 1948 Uppsala) on ruotsalainen sosiaalidemokraattisen työväenpuolueen poliitikko, entinen diplomaatti ja ministeri. Vuosina 2014–19 hän oli EU- ja ulkopoliittisista asioista vastannut valtiosihteeri valtioneuvoston valmistelukansliassa. Vuosina 2019–2022 hän toimi EU-ministerinä Löfvenin II, III ja Anderssonin hallituksissa. ==Elämä ja ura== Dahlgren syntyi vuonna 1948 Uppsalassa, mutta varttui Skellefteåssa. Opiskeluaikoinaan hänestä tuli Ruotsin ylioppilaskuntien liiton SECO:n puheenjohtaja. Sen jälkeen hän työskenteli toimittajana SVT:llä. Vuonna 1975 hän meni töihin Ruotsin ulkoministeriöön ulkoministeri Sven Anderssonin avustajaksi. Sittemmin hän eteni ulkopoliittiseksi neuvonantajaksi ja diplomaatiksi. Hän on ollut muun muassa Ruotsin YK-suurlähettiläs New Yorkissa vuosina 1997–2000 sekä Ruotsin edustaja YK:n turvallisuusneuvostossa vuosina 1997–98. Vuosina 2014–19 hän oli valtiosihteeri valtioneuvoston valmistelukansliassa, vuosina 2019–2022 hän oli Ruotsin EU-ministeri. Dahlgren opiskeli Tukholman kauppakorkeakoulussa, josta valmistui diplomiekonomiksi vuonna 1971. Hän on naimisissa ja hänellä on neljä lasta. ==Lähteet== ==Aiheesta muualla== * Hans Dahlgren Ruotsin valtiopäivien sivuilla Luokka:Vuonna 1948 syntyneet Luokka:Ruotsin sosiaalidemokraattisen työväenpuolueen poliitikot Luokka:Ruotsin ministerit Luokka:Ruotsin suurlähettiläät Luokka:Elävät henkilöt
Panu Mäenpää

Panu Mäenpää (s. 1975) on suomalainen ihmisoikeusaktivisti ja viestintäalan asiantuntija. Hän on Ihmisoikeusliiton johtokunnan puheenjohtaja. Mäenpää toimi Seta ry:n puheenjohtajana 2015–2016. Hän on toiminut myös Helsinki Pride -yhteisön puheenjohtajana (2020–2022) ja hallituksen jäsenenä (2020). Hän on ollut Miehet ry:n hallituksen varajäsen (2021) ja Helsingin kaupungin tasa- arvotoimikunnan jäsen (2017–2021). Valtion nuorisoneuvoston jäsen Mäenpää oli 2016–2019. Mäenpää on koulutukseltaan filosofian maisteri. Hän opiskeli Jyväskylän yliopistossa englantia ja sivuaineina hungarologiaa, naistutkimusta, slovakin kieltä ja draamapedagogiikkaa valmistuen vuonna 2007. Mäenpää on työskennellyt muun muassa Tubecon Oy:ssä, viestintäkonsulttina Ellun Kanat -viestintätoimistossa, Miltton-viestintätoimiston johtavana neuvonantajana, Talous ja nuoret TATissa viestintäjohtajana ja VR Groupissa mediasuhteista ja yrityskulttuurista vastaavana johtajana. ==Lähteet== ==Aiheesta muualla== * Panu Mäenpään puhe ”Future for diversity and inclusion” TEDxEBSHelsingissa YouTube.com. Luokka:Setan puheenjohtajat Luokka:Vuonna 1975 syntyneet Luokka:Elävät henkilöt
Berndt Lönnqvist

Alexander Bernhard (Berndt) Lönnqvist (1. kesäkuuta 1869 Helsinki – 19. joulukuuta 1937 Helsinki) oli suomalainen ylilääkäri ja professori.Ylioppilasmatrikkeli 1853–1899Professori Bernh. Lönnqvist 60-vuotias, Helsingin Sanomat, 01.06.1929, nro 145, s. 11, Kansalliskirjaston digitaaliset aineistotProf. A. B. Lönnqvist, Uusi Suomi, 21.12.1937, nro 344, s. 5, Kansalliskirjaston digitaaliset aineistotAikalaiskirja 1934 Lönnqvistin vanhemmat olivat seppä Alexander Lönnqvist ja Gustava Lovisa Westerberg. Hän pääsi ylioppilaaksi 1888 Helsingin ruotsalaisesta normaalilyseosta ja valmistui Helsingin yliopistosta filosofian kandidaatiksi 1892, filosofian maisteriksi ja lääketieteen kandidaatiksi 1894, lääketieteen lisensiaatiksi 1898 sekä lääketieteen ja kirurgian tohtoriksi 1906. Lönnqvist teki opintomatkoja Berliiniin 1892-1893, Saksaan 1900 ja Pietariin 1905 sekä opiskeli rautatiehygieniaa useissa Euroopan maissa. Lönnqvist toimi Uudenkaupungin kaupunginlääkärinä, Helsingin kirurgisen sairaalan apulaislääkärinä ja alilääkärinä 1899–1903, Vaasan lääninsairaalan alilääkärinä sekä Joensuun yleisen sairaalan ylilääkärinä 1903–1905. Vuonna 1904 hän osallistui Suomen Punaisen Ristin ambulanssin varustamiseen Venäjän- Japanin sodan alkuvaiheissa ja toimi ambulanssin ylilääkärinä Mantsuriassa 1904–1905. Senjälkeen hän oli Helsingin yliopiston anatomian laitoksella assistenttina 1906—1918 ja hoiti samalla rautatielääkärin tointa vuodesta 1906 alkaen. Lönnqvist tuli vakinaiseksi rautatielääkäriksi 1907 ja valtion rautateiden ylilääkärinä hän oli 1918–1936. Ensimmäisen maailmansodan aikana Lönnqvist oli Suomen kaupunkiliiton sairaiden ja haavoittuneiden sotilaiden hoitoa varten perustaman sairaalan johtajana 1914–1918. Hän oli valtion tapaturmalautakunnan lääkärinä 1907–1917 ja valtion vakuutusneuvoston lääkärinä 1918–1937. Lönnqvist oli Suomen Lääkäriseuran puheenjohtajana 1924. Hän sai professorin arvon 1913. Berndt Lönnqvist oli naimisissa vuodesta 1896 Johanna Maria Heleniuksen kanssa. == Julkaisuja == * Einige bemerkenswerte Ärtzte an der Akademie zu Åbo (Finnland) 1640-1827. E. J. Brill, Leyde 1927 == Lähteet == Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1869 syntyneet Luokka:Vuonna 1937 kuolleet
Zeisen suola

Zeisen suola (K[PtCl3(C2H4)]) on platinan organometallikomplekseihin kuuluva yhdiste. Yhdiste on saanut nimensä tanskalaisen William Christopher Zeisen mukaan, joka valmisti sitä ensimmäisen kerran vuonna 1827. Se on ensimmäisenä valmistettu metallin ja platinan kompleksi. ==Ominaisuudet ja valmistus== Huoneenlämpötilassa Zeisen suola on keltaista kiteistä. Yhdisteen alkeiskoppi on monokliininen. Zeisen suolan rakenteessa platinan tyhjä d6-orbitaali ottaa vastaan elektroneja eteenin π-orbitaalilta. Samanaikaisesti platinan d-orbitaalit vuorovaikuttavat eteenin π*-orbitaalin kanssa ja luovuttavat niille elektroneja. Tätä kutsutaan takaisinsitoutumiseksi.Arno Behr: Catalysis, Homogeneous, Ullmann's Encyclopedia of Industrial Chemistry, John Wiley & Sons, New York, 2010. Happamissa oloissa kuumennettaessa Zeisen suola reagoi muodostaen niin kutsutun Zeisen dimeerinAndrew J. Phillips, Paul A. Allegretti & Eric M. Ferreira: Di‐μ‐chlorodichlorobis(η2‐ethene)‐diplatinum , e-EROS Encyclopedia of Reagents for Organic Synthesis, John Wiley & Sons, New York, 2014. Teoksen verkkoversio Viitattu 14.5.2021.. Zeise valmisti yhdistettä kuumentamalla kaliumtetrakloroplatinaattia etanolissa. Sitä voidaan valmistaa myös eteenin ja kaliumtetrakloroplatinaatin reaktiolla. : == Lähteet == == Aiheesta muualla == *Molecule of the Month: Zeise's salt. Bristol University School of Chemistry. Luokka:Organometalliyhdisteet Luokka:Platinayhdisteet
Vicky McClure

Victoria Lee ”Vicky” McClure (s. 8. toukokuuta 1983) on englantilainen näyttelijä. Hänet tunnetaan parhaiten rooleistaan This is England -elokuvassa (2006) sekä Line of Duty -poliisisarjassa (2012–). ==Ura== McClure teki elokuvadebyyttinsä 15-vuotiaana elokuvassa A Room for Romeo Brass (1999). Varsinaisen läpimurtonsa hän teki This is England -elokuvassa, joka ilmestyi vuonna 2006. McClure oli mukana myös elokuvan jatko-osissa: Channel 4:n minisarjoissa This is England '86 (2010), This Is England '88 (2011) ja This Is England '90 (2015). Vuoteen 1986 sijoittuvasta minisarjasta hän voitti vuonna 2011 parhaan naisnäyttelijän BAFTA-palkinnon. Vuodesta lähtien 2012 McClure on näytellyt Kate Flemingiä BBC:n poliisisarjassa Line of Duty. Hahmo on yksi sarjan päähenkilöistä, ja McClure on ollut mukana sarjan jokaisella kuudella tuotantokaudella. Lisäksi McClure on näytellyt Madonnan ohjaamassa elokuvassa Filth and Wisdom (2008) sekä ITV:n rikossarjassa Broadchurch (2013). ==Lähteet== Luokka:Englantilaiset näyttelijät Luokka:Brittiläiset näyttelijät
Attila Valter

Attila Valter (s. 12. kesäkuuta 1998 Csömör, Pest, Unkari) on unkarilainen maantiepyöräilijä. Hän aloitti ammattilaisuransa Pannon Cycling Teamissa 2018, ajoi CCC Development Teamissa 2019, CCC:n ykkösjoukkueessa 2020, Groupama-FDJ- tallissa 2021–2022 ja on vuodesta 2023 edustanut Team Jumbo-Visma / Team Visma–Lease a Bike -tallia. Valter siirtyi Italian ympäriajon 2021 kokonaiskilpailun johtoon kuudennen etapin jälkeen. Hänestä tuli ensimmäinen Grand Touria johtanut unkarilaispyöräilijä. Hän johti kilpailua kolmen etapin ajan ja sijoittui lopulta 14:nneksi. == Saavutuksia == Lähteet: Pro Cycling Stats, Cycling Archives ;2016 :Maastopyöräilyn junioreiden Unkarin-mestaruus ;2018 :Alle 23-v. maantieajon ja aika-ajon Unkarin-mestaruus ;2019 :Istrian Spring Trophy, 1. etapin voitto :Belgrade Banjaluka, nuorten kilpailun voitto :Baltyk - Karkonosze Tour, nuorten kilpailun voitto :Aika-ajon Unkarin- mestaruus :Gemenc Grand Prix I, voitto :Tour de l'Avenir, 9. etapin voitto ;2020 :Tour des Alpes Maritimes et du Var, nuorten kilpailun voitto :Unkarin ympäriajo, kokonais- ja mäkikirikilpailun sekä 5. etapin voitto ;2021 :Italian ympäriajo, kokonaiskilpailussa 14:s ;2022 :Strade Bianche, neljäs :Maantieajon Unkarin-mestaruus ;2023 :Strade Bianche, viides :Aika-ajon ja maantieajon Unkarin-mestaruus ;2024 :UAE Tour, kokonaiskilpailussa viides :Maantieajon Unkarin-mestaruus :Olympialaiset, maantieajossa neljäs == Lähteet == Luokka:Unkarilaiset maantiepyöräilijät Luokka:Vuonna 1998 syntyneet Luokka:Elävät henkilöt
Oskar August Heikel

Oskar August Heikel (28. marraskuuta 1844 Raahe – 23. joulukuuta 1928 Helsinki) oli suomalainen lääkäri ja professori.Ylioppilasmatrikkeli 1853–1899 Heikelin vanhemmat olivat Uudenkaarlepyyn pitäjänapulainen, varapastori August Heikel (1816–1866) ja vapaaherratar Aurora Emilia von Knorring (k. 1904). Hän pääsi ylioppilaaksi 1863 Vaasan kymnaasista ja valmistui Helsingin yliopistosta filosofian kandidaatiksi ja maisteriksi 1869, lääketieteen kandidaatiksi 1871 ja lääketieteen lisensiaatiksi 1875.Yrjö Kotivuori, Ylioppilasmatrikkeli 1640–1852: August Heikel. Verkkojulkaisu 2005. Luettu 14.5.2021. Heikel oli yksityislääkärinä Helsingissä ja toimi ajoittain myös sairaala- ja vankilalääkärinä. Hän sai professorin arvon 1908. Heikel oli naimisissa vuodesta 1881 vapaaherratar Maria Matilda von Kothenin kanssa. Heikelin veljiä olivat Vaasan kirkkoherra Joel August Heikel (1851–1918), Helsingin yliopiston kreikkalaisen kirjallisuuden professori Ivar August Heikel (1861–1952) ja metsäneuvos, Vaasan läänin maaherra Theodor August Heikel (1863–1936). == Lähteet == Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1844 syntyneet Luokka:Vuonna 1928 kuolleet
Taurinit

Taurinit () olivat Alppien juurella, nykyisen Piemonten alueella asunut kansa. He lukeutuvat joko keltteihin tai liguureihin tai olivat näiden sekoitus.Castrén ja Pietilä-Castrén 2000, s. 559 Taurinit mainitaan ensi kerran historiassa, kun Hannibal kohtasi heidät ylittäessään Alppeja vuonna 218 eaa. Hannibal laskeutui armeijoineen vuorilta Italian tasankoalueille ja havaitsi, että taurinit suhtautuivat vihamielisesti insubreihin, jotka olivat Hannibalin liittolaisia. Hannibal valtasi sen vuoksi taurinien pääkaupungin Taurasian. Taurinit osallistuivat kelttien Italiaan suuntautuneisiin sotaretkiin. Octavianus kukisti heidät 35 eaa. ja perusti heidän alueelleen Po-joen rannalle Taurasian paikalle sotilassiirtokunnan, josta kehittyi Augusta Taurinorum, nykyinen Torino. ==Lähteet== *Castrén, Paavo ja Pietilä- Castrén, Leena: Antiikin käsikirja. Otava, 2000. ISBN 951-1-12387-4. === Viitteet === Luokka:Kelttiläiset kansat Luokka:Rooman viholliset ja liittolaiset
Adrian Dunbar

Adrian Dunbar (s. 1. elokuuta 1958 Enniskillen, Pohjois-Irlanti) on pohjoisirlantilainen näyttelijä, käsikirjoittaja ja ohjaaja. 1980- ja 1990-luvuilla Dunbar esiintyi sivuosissa tunnetuissa elokuvissa Minun elämäni, The Crying Game, Richard III ja Alamaailman kenraali. Vuonna 1991 ilmestyi Dunbarin käsikirjoittama elokuva Hear My Song, jossa hän näyttelee itse pääosaa. Myönteisen vastaanoton saanut Hear My Song oli BAFTA- palkintoehdokkaana. Television puolella Dunbar tunnetaan parhaiten roolistaan Line of Duty -poliisisarjassa (2012–), jossa hän näyttelee Ted Hastingsia. Lisäksi Dunbar on esiintynyt televisiosarjoissa Ashes to Ashes (2009), Ontto kruunu (2016) sekä Särkynyt enkeli (2017). Dunbar on Irlantien yhdistymisen ja Sinn Féinin kannattaja. ==Lähteet== Luokka:Pohjoisirlantilaiset näyttelijät Luokka:Brittiläiset näyttelijät
Harry Elving

Henrik Anton (Harry) Elving (17. elokuuta 1881 Helsinki – 28. helmikuuta 1946 Turku) oli suomalainen ylilääkäri ja professori.Ylioppilasmatrikkeli 1853–1899Aikalaiskirja 1934 Harry Elvingin vanhemmat olivat vuorineuvos Rudolf Bernhard Elving ja vapaaherratar Anna Charlotta von Bonsdorff. Hän pääsi ylioppilaaksi 1899 (Nya svenska läroverket i Helsingfors) ja valmistui Helsingin yliopistosta filosofian kandidaatiksi 1903, lääketieteen kandidaatiksi 1905, filosofian maisteriksi 1907, lääketieteen lisensiaatiksi 1910 sekä lääketieteen ja kirurgian tohtoriksi 1913. Elving teki opintomatkoja Sveitsiin 1912 sekä Saksaan 1913 ja 1922. Elving oli sairaalalääkärinä Helsingissä 1907–1930 (muun muassa Helsingin kirurgisen sairaalan apulaislääkärinä 1914–1917 ja Marian sairaalan alilääkärinä 1920–1930) ja Turun lääninsairaalan ylilääkärinä vuodesta 1930 alkaen. Hän oli Helsingin yliopiston kirurgian dosenttina 1922–1937. Elving sai professorin arvon 1938. Harry Elving oli naimisissa vuodesta 1881 vapaaherratar Märtha Charlotta Rosina von Troilin kanssa. == Julkaisuja == * Die extrapleurale Thorakoplastik, Helsingin yliopiston väitöskirja. Verlagsbuchhandlung von Julius Springer, Berlin 1913 == Lähteet == Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1881 syntyneet Luokka:Vuonna 1946 kuolleet
Johanna Anttila

Johanna Anttila (s. 3. huhtikuuta 1985) on suomalainen näyttelijä. Hän on näytellyt enimmäkseen Yhdysvalloissa erilaisissa mainoksissa, elokuvissa ja lyhytelokuvissa. Suomessa Anttila tunnetaan parhaiten Joanna Lumijoen roolista MTV3:n Salatut elämät -saippuasarjassa. Lisäksi Anttila näyttelee pääosaa vuonna 2021 julkaistavassa suomalaisessa elokuvassa nimeltä Kuriiri. Anttila on koulutukseltaan sosionomi ja työskenteli lastensuojelussa Suomessa, mutta päätti 2010-luvulla lähteä opiskelemaan näyttelemistä New Yorkiin Yhdysvaltoihin. Siellä hän opiskeli myös viittomakielen. Johanna Anttila asui Yhdysvalloissa yli seitsemän vuotta, mutta maailmanlaajuisesta koronaviruspandemiasta johtuvan matkustuskiellon takia hän päätti jäädä asumaan Suomeen vuonna 2020. Anttila avioitui vuoden 2023 helmikuussa Juha- nimisen miehen kanssa, jonka oli tavannut vuoden 2021 alussa. Pari odottaa esikoistaan syntyväksi vuodelle 2024. == Filmografia == === Elokuvat === Vuosi Nimi Rooli 2014 14 Days June Headless Woman 2015 Somewhere in the Middle Worker #2 2018 And the Dream That Mattered Isabelle 2020 Wife Carrying: The Untold True Story Hilkka Karjalainen Loss of Grace Madison 2021 Kuriiri Raila === Lyhytelokuvat === Vuosi Nimi Rooli 2013 Re-5 Hannah 2014 Memento Mori Nine Seeking Mr. Brown Partygoer Hot Therapy Joy 2015 Need Help Jamie A Love Conceived Annabelle 2016 A Glitter of Hope Caitlin Davenport Locked Serena 2017 The Most Beautiful Woman Martha SHE JANG Girl in Apartment / Pretty Office Assistant 2018 What You Wanted Mystery Woman on Phone 2019 Paper Clocks Annie 2020 That Touch === Televisiosarjat === Vuosi Nimi Rooli 2011 Some Assembly Required 2016 My Haunted House Mary 2021– Salatut elämät Joanna Lumijoki 2021 Maria Kallio Oksana 2022 Justimus esittää: Duo kätilö 2023 Sunnuntailounas valtuuston puheenjohtaja == Lähteet == == Aiheesta muualla == * Luokka:Suomalaiset näyttelijät Luokka:Vuonna 1985 syntyneet Luokka:Elävät henkilöt
Oskar Boije

Oskar Arvid Boije (11. lokakuuta 1868 Vaasa – 1. tammikuuta 1941 Helsinki) oli suomalainen lääkäri ja professori.Ylioppilasmatrikkeli 1853–1899 : Oskar Arvid BoijeAikalaiskirja 1934 == Suku ja koulutus == Oskar Boijen vanhemmat olivat työnjohtaja Johan Boije ja Lovisa Nygård. Hän pääsi ylioppilaaksi vuonna 1888 Vaasan ruotsalaisesta lyseosta ja valmistui Helsingin yliopistosta lääketieteen kandidaatiksi vuonna 1892, lääketieteen lisensiaatiksi vuonna 1896 sekä lääketieteen ja kirurgian tohtoriksi vuonna 1897. Boije teki opintomatkoja Berliiniin vuonna 1891, Saksaan vuonna 1899, Berliiniin ja Wieniin vuonna 1906 sekä Ruotsiin, Saksaan ja Itävaltaan vuosina 1913 ja 1914. Boije oli professori Otto Engströmin sairaalan alilääkärinä vuosina 1897–1906 ja Helsingin yliopiston gynekologian dosenttina vuosina 1901–1928. == Boijen sairaala 1904-1979 == Boije perusti yhdessä lääkäri Walter Parviaisen kanssa vuonna 1904 Boijen sairaalana tunnetun Prof. O. A. Boijen synnytyslaitoksen ja gynekologisen sairaalan Helsinkiin Elisabetinkatu 16:een.Boijen sairaala, Oy Boijes sjukhus Ab. Rajavuodet 1904–1979. TERVEYDENHOITO; SAIRAANHOITO Helsingin kaupunginarkisto Vuonna 1911 sairaala muutti Bulevardi 22 ja Fredrikinkatu 37 kulmaan ja samana vuonna Boijesta tuli sairaalan ainoa omistaja Parviaisen luovuttua osuudestaan. Sairaalalla, joka erikoistui naistentauteihin ja synnytyksiin, oli vuonna 1929 kahdeksan gynekologian paikkaa ja kaksikymmentäviisi synnytyspaikkaa. Vuonna 1954 gynekologian paikkojen määrä oli noussut viiteentoista ja synnytyspaikkojen määrä kolmeenkymmeneenneljään. Näistä kolmestakymmenestäneljästä synnytyspaikasta Helsingin kaupunki maksoi taloudellista tukea kahdeksastatoista yleisellä synnytysosastolla olevasta paikaista. Loput kuusitoista paikkaa olivat yksityisten käytössä. Boije johti sairaalaa kuolemaansa vuoteen 1941 saakka ja sen jälkeen sairaalan johtajaksi tuli lääkäri Julius Meyer. Boijen sairaalan synnytysosasto lakkautettiin vuonna 1960. Vuosina 1960-1962 sairaalassa hoidettiin huomattavan paljon keskenmenoja, yli kaksinkertainen määrä verrattuna Kätilöopiston sairaalaan ja Naistenklinikkaan.HELSINGIN KAUPUNGIN TILASTO I: 45-47. TERVEYDEN- JA SAIRAANHOITO. JÄLKIMMÄINEN OSA. TILATOLLINEN KATSAUS. 1960-1962. HELSINGIN KAUPUNGIN TILASTOTOIMISTON JULKAISEMA. s. 76 Vuosina 1966-1979 sairaalassa toimi naistentautien poliklinikka ja sairaalan toiminta päättyi vuonna 1979. Boije sai professorin arvon vuonna 1920.Milloin toimi Helsingissä Boijen sairaala ja mikä on sen historia?, Helsingin kaupunginkirjaston kysy.fi palvelu 12.05.2009 == Avioliitot == Oskar Boije oli naimisissa vuosina 1901–1908 ylioppilas Elsa Österholmin (k. 1908) kanssa, vuosina 1911–1927 lääketieteen lisensiaatti Naema Aurora Ericsonin kanssa ja vuodesta 1927 lähtien Ingrid Öberg-Silanderin kanssa.Arno Forsius : Naëma Boije (1871–1936) – lasten- ja naistentautien kaupunginlääkäri Helsingissä == Lähteet == Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1868 syntyneet Luokka:Vuonna 1941 kuolleet
The Fourth World

The Fourth World on toinen studioalbumi (ensimmäinen levy-yhtiön kautta) yhdysvaltalaiselta Kara’s Flowers -yhtyeeltä, joka myöhemmin sai enemmän menestystä nimellä Maroon 5. Se julkaistiin 19. elokuuta 1997. Albumilla on 11 kappaletta, ja Japanin versiossa yksi bonuskappale. Albumin on tuottanut Rob Cavallo. Yhtye, joka aiemmin oli julkaissut yhden omakustannelevyn We Like Digging? (1995) teki levytyssopimuksen Reprise Records -levy.yhtiön kanssa. The Fourth World, ja sen ainoa single ”Soap Disco” eivät menestyneet kaupallisesti, ja yhtye jätti levy-yhtiön seuraavana vuonna. Albumin musiikillinen tyyli on huomattavasti rock-painoisempaa, kuin Maroon 5:n tulevilla julkaisuilla. Vuonna 2020 albumista julkaistiin rajoitettu vinyyliversio. == Kappaleet == === Japanin bonuskappale === == Kokoonpano ja henkilöstö == === Yhtye === * Adam Levine – laulu, soolokitara * Jesse Carmichael – rytmikitara, laulu * Mickey Madden – basso * Ryan Dusick – rummut === Lisämuusikot === * Roger Manning – koskettimet === Tuotanto === * Rob Cavallo – tuottaja * Mark Agostino – tekniikka * Ken Allardyce – tekniikka * Billy Bowers – tekniikka * David Campbell – sovitus * Adam Day – kitarateknikko * Jerry Finn – tekniikka, miksaus * Tony Flores – tekniikka * Barry Goldberg – tekniikka * Brandon Harris – tekniikka * Steve Holroyd – tekniikka * Billy Kinsley – tekniikka * Bob Ludwig – masterointi * John Srebalus – tekniikka * Katherine Delaney – suunnittelu, valokuvaus * Alison Dyer – valokuvaus == Lähteet == Luokka:Maroon 5:n albumit Luokka:Vuoden 1997 esikoisalbumit
Canadian cur

Canadian cur on kanadalainen koirarotu. == Ulkonäkö == Canadian cur on atleettinen ja tasapainoinen. Korvat ovat riippuvat ja häntä luonnostaan lyhyt. 80 % pennuista syntyy töpöhäntäisinä. Karvapeite on lyhyt ja väritys vaihtelee suuresti.Morris, Desmond. Dogs - The Ultimate Dictionary of Over 1000 Dog Breeds, s. 238-239. Trafalgar Square, 2008: North Pomfret, Vermont. == Luonne ja käyttäytyminen == Canadian cur jäljestää yleensä pää ylhäällä. Toisin kuin tietyt muut puuhun ajavat koirat, se on vainua seuratessaan äänekäs; osa yksilöistä on hiljaisia metsästäessään päivisin, mutta äänekkäitä öisin. == Alkuperä == David Rogers ja Larry Smith kehittivät canadian curin 1980-luvulla Ontariossa. Heidän päämääränään oli luoda rotu, joka oli älykäs, kestävä, ystävällinen, uskollinen, omistautunut ja sekä hyvä jäljestäjä että puuhun ajava koira. He käyttivät jalostuksessa mountain curia, kemmer stock curia, amerikanleopardikoiraa, bordercollieta ja pointteria. Vuonna 1995 perustettiin Canadian Cur Breeders Association. Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Canadian cur ajaa puuhun lähinnä pesukarhua, mutta se soveltuu myös oravan, peuran, villisian, kojootin, puuman ja karhun metsästykseen. Lisäksi sitä on käytetty karjapaimenena. ==Lähteet== Luokka:FCI:n ulkopuoliset rodut Luokka:Cur-rodut Luokka:Kanadalaiset koirarodut
Gustaf Albert Backman

Gustaf Albert Backman (25. helmikuuta 1861 Joensuu – 11. lokakuuta 1927 Helsinki) oli suomalainen ylilääkäri, lääkintöneuvos ja professori.Ylioppilasmatrikkeli 1853–1899 : Gustaf Albert BackmanG. A. Backman, Aamulehti, 13.10.1927, nro 276, s. 4, Kansalliskirjaston digitaaliset aineistot Gustaf Albert Backmanin vanhemmat olivat suutari Gustaf Johan Backman ja Elisabet Jääskeläinen. Hän pääsi ylioppilaaksi 1878 Kuopion lyseosta ja valmistui Helsingin yliopistosta filosofian kandidaatiksi 1882, filosofian maisteriksi 1886, lääketieteen kandidaatiksi 1884 ja lääketieteen lisensiaatiksi 1888. Backman oli aluksi Lapuan kunnanlääkärinä ja Kauhavan lavantautisairaalan lääkärinä. Hän oli Uudenkaarlepyyn piirin vt. piirilääkärinä 1889–1898 ja sen jälkeen Tampereen yleisen sairaalan lääkärinä 1898–1911 ja ylilääkärinä 1911–1917. Backman oli sitten lääkintöhallituksen lääkintöneuvoksena 1917-1927 ja vankeinhoitolaitoksen ylilääkärinä 1927. Hän sai ylimääräisen professorin arvon 1916. Backman oli mukana perustamassa 7. toukokuuta 1898 Tampereen Lääkäriseuraa Engströmin kahvilassa Tampereella ja hänet valittiin seuran ensimmäiseksi puheenjohtajaksi. Backman oli liittynyt Duodecim-seuraan jo 1882 ja oli osallistunut aktiivisesti seuran toimintaan. Tampereella oli Tampereen Lääkäriseuran perustamisvuonna 10 lääkäriä, joista seuran perustamiskokoukseen osallistui 8.Timo Pitkäjärvi : Tampereen Lääkäriseuran ensimmäinen vuosisata Timo Pitkäjärvi ja Pauli Ylitalo : Tampereen Lääkäriseura 100-vuotias, Lääketieteellinen aikakauskirja Duodecim, 11/1998 Alpuksi Tampereella kutsutun Backmanin mukaan on nimetty Pohtolan kaupunginosan Alpunkuja.Tampereen kaduilla 2.6.2018, Facebook Backman oli naimisissa vuodesta 1888 Julia Josefina Grönroosin kanssa. == Lähteet == Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1861 syntyneet Luokka:Vuonna 1927 kuolleet
Angleseansetteri

Angleseansetteri (Anglesea Setter) on sukupuuttoon kuollut englantilainen koirarotu. == Ulkonäkö == Angleseansetteri oli kapearunkoinen ja pitkäraajainen. Sen karvapeite oli vähemmän sileä kuin englanninsetterillä, mutta vähemmän kihara kuin walesinsetterillä. Väritys oli musta-ruskea- valkoinen (tricolor).Morris, Desmond. Dogs - The Ultimate Dictionary of Over 1000 Dog Breeds, s. 242. Trafalgar Square, 2008: North Pomfret, Vermont. == Luonne ja käyttäytyminen == Rotu oli aktiivinen, herkkäluonteinen ja nopea. Se ei ollut välttämättä kovin sitkeä, mutta sitäkin nopeampi. == Alkuperä == Angleseansetterin jalosti Staffordshiren Cannock Chasessa Anglesean markiisi, jolta se on saanut nimensä. ==Lähteet== Luokka:Englantilaiset koirarodut Luokka:Seisojat Luokka:Sukupuuttoon kuolleet koirarodut
Dropper

Dropper on sukupuuttoon kuollut englantilainen koirarotu. == Luonne ja käyttäytyminen == Rotua kuvataan arvaamattomaksi.Morris, Desmond. Dogs - The Ultimate Dictionary of Over 1000 Dog Breeds, s. 243. Trafalgar Square, 2008: North Pomfret, Vermont. == Alkuperä == Dropper jalostettiin settereiden ja pointtereiden välisistä risteytyksistä, tarkoituksena luoda rotu, jossa yhdistyisivät molempien koiratyyppien parhaat käyttöominaisuudet. Settereiden perimä näkyi kuitenkin vahvemmin sen työskentelytavassa, ja löydettyään saaliin koira "putosi" (drop) asennostaan maahan. Vaikka osassa populaatiota todella yhdistyivät molempien kantarotujen parhaat puolet, rodussa oli liikaa vaihtelevuutta. Tämän vuoksi kysyntä pieneni ja dropper kuoli lopulta sukupuuttoon. ==Lähteet== Luokka:Englantilaiset koirarodut Luokka:Seisojat Luokka:Sukupuuttoon kuolleet koirarodut
Heikki Litmanen

Heikki Litmanen on suomalainen uransa lopettanut pesäpalloilija. Litmanen pelasi urallaan Superpesistä kaudet 1992-1993 ja 1995-2005. Litmanen edusti urallaan Superpesiksessä Siilinjärven Pesistä, Kiteen Palloa ja Puijon Pesistä. Kiteen Pallossa pelatessaan Litmanen saavutti kaksi SM-kultaa kausina 1999 ja 2000, kaksi SM-hopeaa kausina 1997 ja 2001 sekä yhden SM-pronssin kaudella 1998.https://www.pesis.fi/pesis-info/historia/mitalistit/ Hän pelasi ulkokentällä polttolinjassa. https://www.mtvuutiset.fi/artikkeli/heikki- litmanen-kiteelta-puijon-pesikseen/3651216#gs.0s4c2l Litmanen pelasi urallaan 334 Superpesiksen runkosarjaottelua. Näissä hän löi 15 kunnaria ja 106 tavallista juoksua, toi 215 juoksua ja keräsi 1431 kärkilyöntiä. Litmanen pelasi urallaan 42 Superpesiksen ylempää pudotuspeliottelua. Näissä hän löi yhdeksän tavallista juoksua, toi 32 juoksua ja keräsi 184 kärkilyöntiä. Litmanen pelasi urallaan seitsemän Superpesiksen karsintasarjan ottelua. Näissä hän löi kolme tavallista juoksua, toi neljä juoksua ja keräsi 29 kärkilyöntiä. http://www.pesiksenmaailma.fi/index.php/pelaajakortit?pelaajaid=274&view;=pelaajakortti Heikki Litmasen poika on Superpesiksessä pelaava Matias Litmanen. Hänen veljiään ovat SiiPeä valmentanut Ilmo Litmanen, ja Superpesiksessä pelannut Hannu Litmanen. Sukuun kuuluu myös Ilmo Litmasen Superpesiksessä pelaava poika Henri Litmanen. == Lähteet == Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Fredrik Vilhelm Söderling

Fredrik Vilhelm Söderling (15. maaliskuuta 1832 Siuntio – 23. lokakuuta 1891 Turku) oli suomalainen piirilääkäri ja professori.Yrjö Kotivuori, Ylioppilasmatrikkeli 1640–1852: Fredrik Vilhelm Söderling. Verkkojulkaisu 2005. Luettu 14.5.2021. Söderlingin vanhemmat olivat siuntiolainen katselmuskirjuri Hans Söderling (k. 1834) ja Anna Maria Byman tämän toisessa avioliitossa. Hän kävi Helsingin yläalkeiskoulua ja pääsi ylioppilaaksi 1850. Söderling valmistui Helsingin yliopistosta filosofian kandidaatiksi 1858, filosofian maisteriksi 1860, lääketieteen kandidaatiksi 1861 sekä lääketieteen lisensiaatiksi ja lääketieteen ja kirurgian tohtoriksi 1865. Söderling oli Rymättylän piirin piirilääkärinä vuodesta 1870 ja Turun piirin piirilääkärinä vuodesta 1889. Hän toimi samalla Naantalin vesiparantolan lääkärinä. Söderling sai professorin arvon 1891. Söderling oli naimisissa vuodesta 1873 Zaida Matilda Franckin (k. 1917) kanssa. Heidän poikansa oli turkulainen lääkäri Hans Söderling (1877–1933). == Lähteet == Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1832 syntyneet Luokka:Vuonna 1891 kuolleet
Bohumil Durdis

Bohumil Durdis (1. maaliskuuta 1903 Praha – 16. maaliskuuta 1983 Kööpenhamina) oli tšekkiläinen painonnostaja, joka edusti Tšekkoslovakiaa. Durdis osallistui Pariisin kesäolympialaisiin 1924. Hän sai 425 kilon yhteistuloksella pronssia alle 67,5 kilon sarjassa. Maailmanmestaruuskilpailuissa Durdis sai samassa sarjassa pronssia vuonna 1923 Wienissä yhteistuloksella 347,5 kg. == Lähteet == Luokka:Tšekkoslovakialaiset painonnostajat Luokka:Tšekkoslovakialaiset olympiamitalistit Luokka:Vuonna 1903 syntyneet Luokka:Vuonna 1983 kuolleet
Ballochinsetteri

Ballochinsetteri (Balloch Setter) on sukupuuttoon kuollut skotlantilainen koirarotu. == Ulkonäkö == Ballochinsetteri oli rungoltaan pitkä ja matala, voimakasluustoinen ja lyhytpäinen. Peitinkarva oli säänkestävä ja pohjavilla villava ja tiheä. Väritys oli joko puna- (red merle) tai sinimarmoroitu (blue merle).Morris, Desmond. Dogs - The Ultimate Dictionary of Over 1000 Dog Breeds, s. 244. Trafalgar Square, 2008: North Pomfret, Vermont. == Luonne ja käyttäytyminen == Ballochinsetteri kantoi päätään korkealla ja jäljesti "kauniisti". Se oli hyvin sopeutunut metsästämään paikallisessa kylmässä ilmastossa. == Alkuperä == Rotu on saanut nimensä Länsi-Dunbartonshiressä sijaitsevasta pienestä Ballochin kylästä. Viimeiset merkinnät siitä ovat 1800-luvun lopulta. ==Lähteet== Luokka:Skotlantilaiset koirarodut Luokka:Seisojat Luokka:Sukupuuttoon kuolleet koirarodut
Sýmin, Tíloksen, Chálkin ja Kastelórizon hiippakunta

Sýmin, Tíloksen, Chálkin ja Kastelórizon hiippakunta () on ortodoksinen hiippakunta Kreikassa. Se kuuluu suoraan ekumeenisen patriarkaatin alaisuuteen. Hiippakunta käsittää nimensä mukaisesti Sýmin, Tíloksen, Chálkin ja Kastelórizon saaret sekä pienempiä lähisaaria Dodekanesiassa. Siihen kuuluu 18 seurakuntaa. Hiippakunnan katedraali eli piispanistuin on Sýmin kaupungissa sijaitseva Johannes Kastajan katedraali. == Seurakunnat ja kirkot == Hiippakunnassa on 18 seurakuntaa seurakuntakirkkoineen. Lisäksi sen alueella on lukuisia pienempiä kirkkoja ja kappeleita. Sými, 14 seurakuntaa ja seurakuntakirkkoa: * Johannes Kastajan katedraali (Mitropolitikós Naós Agíou Ioánnou tou Prodrómou) * Neitsyt Marian ilmestyksen kirkko (Naós Evangelismoú tis Theotókou) * Neitsyt Marian kirkko (Naós Panagiás Kástrou) * Neitsyt Maria Kecharitoménin kirkko (Naós Kecharitoménis) * Neitsyt Marian temppeliintuomisen kirkko (Naós Eisodíon tis Theotókou) * Pyhän Athanasioksen kirkko (Naós Agíou Athanasíou) * Pyhän Demetrioksen kirkko (Naós Agíou Dimitríou) * Pyhän Eleutherioksen kirkko (Naós Agíou Eleftheríou) * Pyhän Georgioksen kirkko (Naós Agíou Georgíou áno Chóras) * Pyhän Georgioksen kirkko (Naós Agíou Georgíou Pedíou) * Pyhän Kolminaisuuden kirkko (Naós Agías Triádos) * Pyhän Nikolaoksen kirkko (Naós Agíou Nikoláou) * Pyhän Panteleimonin kirkko (Naós Agíou Panteleímonos) * Pyhän Ristin kirkko (Naós Timíou Stavroú) Tílos, kaksi seurakuntaa ja seurakuntakirkkoa: * Megálo Chorió – Arkkienkelten katedraali (Mitropolitikós Naós Taxiárchou) * Livádia – Pyhän Nikolaoksen kirkko (Naós Agíou Nikoláou) Chálki, yksi seurakunta ja seurakuntakirkko: * Pyhän Nikolaoksen kirkko (Naós Agíou Nikoláou) Kastelórizo (Megísti), yksi seurakunta ja seurakuntakirkko: * Pyhän Konstantinoksen ja Pyhän Helenan kirkko (Naós Agíon Konstantínou kai Elénis) == Luostarit == Hiippakunnan alueella on viisi toiminnassa olevaa luostaria: Munkkiluostarit * Arkkienkeli Mikaelin luostari eli Panormítiksen luostari (Moní Taxiárchou Michaíl tou Panormítou), Sými * Arkkienkeli Mikaelin luostari eli Roukoniótiksen luostari (Moní Taxiárchou Michaíl tou Roukouniótou), Sými (patriarkaalinen ja stauropegiaalinen) * Johannes Kastajan luostari (Moní Agíou Ioánnou Prodrómou), Chálki * Pyhän Georgioksen luostari (Moní Agíou Georgíou Vounoú), Kastelórizo * Pyhän Panteleimonin luostari (Moní Agíou Panteleímonos), Tílos == Lähteet == == Aiheesta muualla == * Ιερά Μητρόπολη Σύμης, Τήλου, Χάλκης και Καστελλορίζου. Hiippakunnan verkkosivut. Luokka:Chálki Luokka:Konstantinopolin ekumeenisen patriarkaatin hiippakunnat Kreikassa Luokka:Megísti Luokka:Sými Luokka:Tílos
Girolamo Menghi

Girolamo Menghi (1529 Viadana, Mantova, Italia – 1609) oli Italian renessanssiajan fransiskaaniveli ja manaaja. Hän kirjoitti lukuisia teologisia kirjoituksia, joista tunnetuimpia ovat hänen demonologiaa ja manauksia käsittelevät teoksensa. Menghi opiskeli teologiaa Bolognassa ja liittyi fransiskaanisääntökuntaan vuonna 1549 ollessaan 20-vuotias. Hän oli arvostettu saarnaaja ja manaaja ja hänen teoksensa saavuttivat suosiota heti niiden ilmestyttyä. Menghi suoritti manauksia niin Bolognassa kuin sen naapurikaupungeissakin. == Teoksia == *Flagellum daemonum (1576) *Compendio dell'arte essorcistica (1576) *Fustis daemonum (1584) == Lähteet == * * Luokka:Italialaiset henkilöt Luokka:Fransiskaanit Luokka:Eksorkistit Luokka:Vuonna 1529 syntyneet Luokka:Vuonna 1609 kuolleet
Sýroksen roomalaiskatolinen hiippakunta

Sýroksen (ja Míloksen) hiippakunta (, ) on katolinen hiippakunta Kreikassa. Se on Náxoksen, Ándroksen, Tínoksen ja Mýkonoksen arkkihiippakunnan alaisuudessa. Hiippakunta käsittää osan Kykladien saarista. Siihen kuuluu 15 seurakuntaa, joiden jäsenmäärä vuonna 2017 oli . Hiippakunnan katedraali eli piispanistuin on Sýroksen Ermoúpolissa sijaitseva Pyhän Yrjön katedraali. Katolisen kirkon läsnäolo Sýroksella ja muualla Kykladeilla on peräisin venetsialaisvallan ajalta. Sýroksen hiippakunta on perustettu vuonna 1400, joskin Sýroksen piispojen luettelo alkaa jo vuodesta 1275. == Lähteet == == Aiheesta muualla == Luokka:Kreikan katoliset hiippakunnat Luokka:Sýros
Sýroksen hiippakunta

Sýroksen hiippakunta voi viitata seuraaviin: * Sýroksen, Tínoksen, Ándroksen, Kéan, Míloksen ja Mýkonoksen hiippakunta, ortodoksinen hiippakunta * Sýroksen roomalaiskatolinen hiippakunta
Thessalonikin apostolinen vikariaatti

Thessalonikin apostolinen vikariaatti (, ) on katolinen apostolinen vikariaatti Kreikassa. Se on suoraan Pyhän istuimen alaisuudessa. Vikariaatti käsittää Pohjois-Kreikan. Siihen kuuluu kuusi seurakuntaa, joiden jäsenmäärä vuonna 2017 oli . Vikariaatin katedraali eli piispanistuin on Thessalonikissa sijaitseva Neitsyt Marian perisynnittömän sikiämisen katedraali. Vikariaatti perustettiin vuonna 1926 erottamalla se Konstantinopolin apostolisesta vikariaatista. Sen nimi oli vuoteen 1992 saakka Salonican (Saloníkin) apostolinen vikariaatti. == Lähteet == == Aiheesta muualla == Luokka:Kreikan katoliset hiippakunnat Luokka:Thessaloniki
Walesinsetteri

Walesinsetteri (Welsh Setter) eli llanidloesinsetteri (Llanidloes Setter) on sukupuuttoon kuollut walesilainen koirarotu. == Ulkonäkö == Walesinsetteri muistutti paljon englanninsetteriä, mutta sillä oli pitkä, voimakas pää ja karhea, kova, kihara karvapeite. Sen karvapeitettä verrattiin cotswold-lampaan villaan. Väritys oli liidunvalkoinen, jossa saattoi toisinaan esiintyä vähäisiä sitruunankeltaisia laikkuja.Morris, Desmond. Dogs - The Ultimate Dictionary of Over 1000 Dog Breeds, s. 245. Trafalgar Square, 2008: North Pomfret, Vermont. == Luonne ja käyttäytyminen == Rodulla oli erinomainen hajuaisti. Se oli kuitenkin metsästäessään hidas ja systemaattinen – sekä hieman spanielimaisempi kuin englanninsetteri. Sitkeänä koirana se soveltui parhaiten vaikeakulkuisella maaperällä työskentelyyn. == Alkuperä == Walesinsetterin suurin esiintyvyysalue oli Herefordshiren Kingstonissa (alue, joka on aiemmin kuulunut Walesiin). Se esiintyi erikoisluokassa walesilaisessa koiranäyttelyssä vuonna 1889. ==Lähteet== Luokka:Walesilaiset koirarodut Luokka:Seisojat Luokka:Sukupuuttoon kuolleet koirarodut
Gustaf Julius Strömborg

Gustaf Julius Strömborg (4. lokakuuta 1830 Jämsä – 17. lokakuuta 1899 Porvoo) oli suomalainen lääkäri ja professori. Hän oli yksi ensimmäisiä suomalaisia lääkäreitä, jotka saivat ulkomailla opetusta silmätautien alalla.Yrjö Kotivuori, Ylioppilasmatrikkeli 1640–1852: Gustaf Julius Strömborg. Verkkojulkaisu 2005. Luettu 14.5.2021.Arno Forsius : Gustaf Julius Strömborg (1830–1899) – kirurgi ja silmälääkäri Strömborgin vanhemmat olivat Petäjäveden kappalainen Karl Gustaf Strömborg (1793–1838) ja hänen toinen puolisonsa Juliana Gustava Skogster. Hän kävi Loviisan triviaalikoulua, Porvoon yläalkeiskoulua ja Porvoon lukiota ja pääsi ylioppilaaksi 1848. Strömborg valmistui Helsingin yliopistosta filosofian kandidaatiksi 1853, filosofian maisteriksi 1853, lääketieteen kandidaatiksi 1857 sekä lääketieteen lisensiaatiksi 1861 ja lääketieteen ja kirurgian tohtoriksi 1863. Hän palveli opiskeluaikanaan Tukholman serafiimilasaretissa 1857–1858 ja teki opintomatkat Saksaan silmätautien lääkäri Albrecht von Graefen (1828–1870) luokse vuosina 1860, 1865 ja 1866. Strömborg oli Helsingin yleisen sairaalan kirurgian klinikalla silmätautien osaston apulaislääkärinä vuodesta 1861 ja linnan- ja lasaretinlääkärinä Viipurissa 1866–1891. Strömborg oli pitkään ainoa Helsingin ulkopuolella silmäleikkauksia tehnyt lääkäri. Hän sai professorin arvon 1885. Strömborg oli vuonna 1858 mukana perustamassa diakonissalaitosta Viipuriin. Hän oli Viipurin kaupunginvaltuuston jäsenenä 1876–1897 ja toimi valtuuston varapuheenjohtajana. Kun Strömborg muutti 1897 Viipurista Porvooseen hän lahjoitti eläkkeelle jäädessään saamansa 2 100 markan rahasumman peruspääomaksi rahastoon, joka oli tarkoitettu Viipurin diakonissalaitoksen silmätautiosaston perustamista varten. Diakonissalaitoksen yhteydessä toiminut silmäklinikka avattiin 1905 ja tämä Strömborgin silmäsairaala sai uuden sairaalarakennuksen 1933. Strömborg oli naimisissa vuodesta 1862 Anna Charlotta Gustava Dunckerin kanssa. Strömborgin veli oli koulumies Johan Elias Strömborg. == Julkaisuja == * Om ögats accommodation, Helsingin yliopiston väitöskirja. 1860 == Lähteet == Luokka:Suomalaiset lääkärit Luokka:Suomalaiset professorin arvonimen saaneet Luokka:Viipurin kaupunginvaltuutetut Luokka:Vuonna 1830 syntyneet Luokka:Vuonna 1899 kuolleet
Ahascraghinsetteri

Ahascraghinsetteri (Ahascragh Setter) on sukupuuttoon kuollut irlantilainen koirarotu. == Ulkonäkö == Ahascraghinsetteri oli punainen.Morris, Desmond. Dogs - The Ultimate Dictionary of Over 1000 Dog Breeds, s. 245–246. Trafalgar Square, 2008: North Pomfret, Vermont. == Alkuperä == Rotu lienee saanut nimensä Connachtissa sijaitsevasta Galwayn kreivikuntaan kuuluvasta Ahascraghin kylästä. Se oli punaisen irlanninsetterin edeltäjä. Vielä 1700-luvulla suurin osa irlanninsettereistä oli punavalkoisia ja punaiset olivat erittäin harvinaisia. Oli kuitenkin olemassa paikallinen punainen rotu nimeltä ahascraghinsetteri. Irlantilainen koira-asiantuntija W.C. Bennett kuvaili sitä 1890-luvulla seuraavasti: :Ahascragh-rotu (jota galwaylainen Mahonin perhe kasvatti) oli erittäin arvostettu, mutta riistanhoitaja Jemmy Furyn jalostuksen myötä degeneroitui täysin... herra Mahon mainitsee yhden... suuren nartun, kauniisti hapsuttuneen, erittäin kestävän ja uskollisen, ja jonka avulla hän toivoi voivansa elvyttää Ahascragh-linjan. ==Lähteet== Luokka:Irlantilaiset koirarodut Luokka:Seisojat Luokka:Sukupuuttoon kuolleet koirarodut
Herrbed Gotthard Hällström

Herrbed Gotthard Hällström (14. kesäkuuta 1830 Oulu – 4. heinäkuuta 1911 Mikkeli) oli suomalainen piirilääkäri ja professori.Yrjö Kotivuori, Ylioppilasmatrikkeli 1640–1852: Herrbed Gotthard Hällström. Verkkojulkaisu 2005. Luettu 14.5.2021. Hällströmin vanhemmat olivat insinöörieverstiluutnantti Fredrik Adolf Hällström (1787–1861) ja Kristina Elisabet Hagström. Hän kävi Oulun triviaalikoulua ja Turun lukiota ja pääsi ylioppilaaksi 1846. Hällström valmistui Helsingin yliopistosta filosofian kandidaatiksi 1851, lääketieteen kandidaatiksi 1854 sekä lääketieteen lisensiaatiksi 1857 ja lääketieteen ja kirurgian tohtoriksi 1860. Hän teki opintomatkan Saksaan ja Itävaltaan 1865–1866. Hällströmistä tuli riemutohtori 1907. Hällström oli lääkintöylihallituksen ylimääräisenä lääkärinä 1855–1856 ja 1. Suomen meriekipaasin alilääkärinä 1855–1856. Hän oli Mikkelin vankilan ja sairaalan vt. lääkärinä vuodesta 1856 ja vakinaisena lääkärinä vuodesta 1857. Hän oli samalla 5. Mikkelin ruotujakoisen tarkk'ampujapataljoonan lääkärinä 1857–1860. Viimeksi Hällström oli Mikkelin piirin piirilääkärinä 1859–1896. Hän sai professorin arvon 1898. Hällström oli naimisissa vuodesta 1857 serkkunsa Johanna Karolina Hällströmin (k. 1920) kanssa. == Lähteet == Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1830 syntyneet Luokka:Vuonna 1911 kuolleet
Ivo Knoflíček

pienoiskuva|Ivo Knoflíček joulukuussa 2013. Ivo Knoflíček (s. 23. helmikuuta 1962 Kyjov) on Tšekkoslovakiaa edustanut tšekkiläinen jalkapalloilija, pelipaikaltaan hyökkääjä. Hän pelasi Tšekkoslovakian maajoukkueessa vuosina 1983–1992. Knoflíček edusti kotimaassaan Slavia Prahaa, Chebiä, Benešovia, Dukla Prahaa ja FC Duklaa, Saksassa St. Paulia ja Bochumia sekä Itävallassa Vorwärts Steyriä. Hän pelasi Saksan Bundesliigassa kolmen kauden aikana yhteensä 37 ottelua, joissa hän teki viisi maalia. Knoflíček pelasi Tšekkoslovakian maajoukkueessa 38 maaottelua, joissa hän teki seitsemän maalia. Tšekkoslovakian yltäessä MM-kilpailuissa 1990 puolivälieriin Knoflíček pelasi avauskokoonpanossa joukkueensa kaikki viisi lopputurnausottelua. == Lähteet == Luokka:Tšekkoslovakialaiset jalkapalloilijat Luokka:Tšekkiläiset jalkapalloilijat Luokka:Vuonna 1962 syntyneet Luokka:Elävät henkilöt
Venäjänsetteri

Venäjänsetteri on sukupuuttoon kuollut venäläinen koirarotu. == Ulkonäkö == Venäjänsetteriä kuvailtiin kookkaaksi bedlingtoninterrieriksi. Sydenham Edwardsin mukaan se muistutti muodoltaan ja kooltaan espanjalaista seisojaa (joko burgosinseisojaa tai alkuperäistä navarranseisojaa) ja oli löysärakenteinen.Morris, Desmond. Dogs - The Ultimate Dictionary of Over 1000 Dog Breeds, s. 248–249. Trafalgar Square, 2008: North Pomfret, Vermont. Karvamuunnoksia oli kaksi: syvän ruskea kiharakarvainen sekä kellertävä (fawn) suorakarvainen. Kiharakarvaisella koko runko peittyi pitkään villavaan karvaan, joka muodosti kuonon alueelle parran. Edwards kuvaili karvapeitettä karkeaksi ja pörröiseksi. Väritys oli hänen mukaansa samanlainen kuin espanjalaisella seisojalla, mutta usein myös tummanharmaa-valkoinen (grizzle). == Luonne ja käyttäytyminen == Venäjänsetteri oli Edwardsin mukaan uskollinen, viisas, tarkkavainuinen ja helposti käsiteltävä, sekä sopeutunut erittäin kylmiin ja kosteisiin olosuhteisiin. Rodun harrastajien mukaan se oli työskennellessään väsymättömän innokas ja äärimmäisen huolellinen. == Alkuperä == Rotua kutsuttiin toisinaan venäjänseisojaksi, mutta suurin osa sen nähneistä koira-asiantuntijoista oli sitä mieltä, että se oli itse asiassa setteri. Edwardsin mukaan se oli mahdollisesti espanjalaisen seisojan ja barbetin tai karkeakarvaisen vesikoiran välinen risteytys. Muutamia yksilöitä vietiin Englantiin ensimmäisen kerran 1830-luvulla. Siellä osa paikallisista metsästäjistä piti niitä kuitenkin itsepäisinä, villiluonteisina, uppiniskaisina ja huonoluonteisina. Desmond Morris kuitenkin uskoo tämän kertoneen enemmän metsästäjistä itsestään (jotka muun muassa ruoskivat koiriaan) kuin venäjänsetteristä rotuna. Toiset englantilaiset metsästäjät vastaavasti kehuivat rotua, muun muassa päättäväiseksi, rohkeaksi ja loistavaksi metsästäjäksi. Vuonna 1841 eräs englantilainen metsästäjä ylisti rotua verrattoman taitavaksi, tarkkavainuiseksi ja viisaaksi metsästäjäksi, jolle ei löytynyt vertaista. Osa venäjänsettereitä käyttäneistä metsästäjistä jopa ehdotti, että niitä tulisi käyttää englanninsetterin jalostamiseen tämän ominaisuuksien parantamiseksi. Desmond Morriksen mukaan todennäköisin syy rodun häviämiseen oli se, että yksilöitä tuotiin Englantiin liian vähän, jotta jalostusta olisi voitu jatkaa ilman merkittävää sisäsiitosta. Jo 1860-luvulla sitä ei enää juurikaan tavattu Isossa-Britanniassa, ja 1900-luvun alkupuolella se oli kuollut sukuputtoon. ==Lähteet== Luokka:Venäläiset koirarodut Luokka:Seisojat Luokka:Sukupuuttoon kuolleet koirarodut
Thíran, Amorgóksen ja saarten hiippakunta

Thíran, Amorgóksen ja saarten hiippakunta () on ortodoksinen hiippakunta Kreikassa. Se kuuluu Kreikan kirkkoon. Hiippakunta käsittää nimensä mukaisesti Thíran ja muut Santorínin saaret sekä Amorgóksen ja muita lähisaaria. Hiippakunnan katedraali eli piispanistuin on Firássa Santorínilla sijaitseva Vapahtajan temppeliintuomisen katedraali. == Seurakunnat ja kirkot == Hiippakunnassa on lukuisia seurakuntia seurakuntakirkkoineen. Sen lisäksi sen alueella on lukuisia pienempiä kirkkoja ja kappeleita. Eräitä kirkkoja hiippakunnan alueella ovat: Thíra * Vapahtajan temppeliintuomisen katedraali (Mitropolitikós Naós Ypapantís Sotíros), Firá * Kristuksen ylösnousemuksen kirkko (Naós Anastáseos tou Kyríou), Oía * Neitsyt Maria Mesianín kirkko (Naós Panagías Mesianís), Emporeío * Neitsyt Maria Platsanín kirkko eli Akatistoshymnin Neitsyt Marian kirkko (Naós Panagías Platsanís eli Naós Panagías tou Akathístou Ýmnou), Oía * Neitsyt Marian ilmestyksen kirkko (Naós Evangelismoú tis Theotókou), Emporeío * Neitsyt Marian kuolonuneen nukkumisen kirkko (Naós Panagías Episkopís eli Naós Koimíseos Theotókou), Episkopí Goniás * Neitsyt Marian temppeliintuomisen kirkko (Naós Eisodíon tis Theotókou), Imerovígli * Neitsyt Marian temppeliintuomisen kirkko (Naós Eisodíon tis Theotókou), Megalochóri * Pyhän Georgioksen kirkko (Naós Agíou Georgíou), Oía * Pyhän Nikolaoksen kirkko (Naós Agíou Nikoláou), Oía * Pyhän Spyridonin kirkko (Naós Agíou Spyrídonos), Oía Amorgós * Neitsyt Maria Katapolianín kirkko (Naós Panagías Katapolianís), Katápola * Pyhän Paraskevan kirkko (Naós Agías Paraskevís), Káto Meriá == Luostarit == pienoiskuva|Neitsyt Maria Chozoviótissan luostari (Moní Panagías Chozoviótissas) Amorgóksella. Hiippakunnan alueella on kolme toiminnassa olevaa luostaria: Munkkiluostarit * Neitsyt Maria Chozoviótissan luostari (Moní Panagías Chozoviótissas), Amorgós * Profeetta Elian luostari (Moní Profíti Ilía)), Thíra Nunnaluostarit * Pyhän Nikolaoksen luostari (Moní Agíou Nikoláou), Imerovígli, Thíra == Lähteet == == Aiheesta muualla == * Ιερά Μητρόπολη Θήρας, Αμοργού και Νήσων. Hiippakunnan verkkosivut. Luokka:Amorgós Luokka:Kreikan kirkon hiippakunnat Luokka:Thíra
Barumin nainen

Barumin nainen (ruots. Kvinnan från Barum), aiemmin nimeltään Bäckaskogin nainen (ruots. Bäckaskogskvinnan), on noin 9 000 vuotta sitten kivikaudella elänyt metsästäjä-keräilijäheimoon kuulunut nainen, jonka luuranko löydettiin vuonna 1939 Barumin kylässä Kristianstadin pohjoispuolella sijainneesta haudasta. Kyseessä on yksi vanhimmista Ruotsista löydetyistä ihmisjäänteistä, ja häntä kutsuttiinkin pitkään Ruotsin vanhimmaksi asukkaaksi. ==Löytäminen== Barumin naisen löysi kesällä 1939 Oppmannasjö-järven rannalla työskennellyt talonpoika, joka näki maasta pilkistävän pääkallon. Luuranko kaivettiin esiin, ja aluksi luultiin, että kyseessä oli mies, sillä hänen vierestään löydettiin metsästysvälineitä. Tuolloin nimittäin luultiin, että naiset eivät osallistuneet metsästykseen siihen aikaan, kun Barumin nainen oli elänyt. Sukupuoli selvisi myöhemmin osteologissa tutkimuksissa. ==Elämä== Barumin nainen oli eri lähteiden mukaan 151 tai 155 senttimetriä pitkä ja hän eli noin 40-vuotiaaksi. Hän synnytti elämänsä aikana useita lapsia, mahdollisesti 5–7. ==Museoesineenä== Barumin nainen on ollut esillä Tukholman historiallisessa museossa vuodesta 1943. ==Lähteet== Luokka:Kivikausi Luokka:Ruotsin muinaisjäännökset Luokka:Ihmisjäänteet Luokka:Skånen historia
Frans Vilhelm Avellan

Frans Vilhelm Avellan (31. joulukuuta 1813 Nauvo – 29. kesäkuuta 1878 Turku) oli suomalainen kaupunginlääkäri ja professori.Yrjö Kotivuori, Ylioppilasmatrikkeli 1640–1852: Frans Vilhelm Avellan. Verkkojulkaisu 2005. Luettu 14.5.2021. Avellanin vanhemmat olivat Nauvon kirkkoherra, teologian tohtori Mikael Avellan (1771–1855) ja hänen ensimmäinen puolisonsa Margareta Elisabet von Nandelstadh. Hän pääsi ylioppilaaksi 1830. Avellan valmistui Helsingin yliopistosta filosofian kandidaatiksi 1835, filosofian maisteriksi 1836, lääketieteen kandidaatiksi 1838 sekä lääketieteen lisensiaatiksi ja lääketieteen ja kirurgian tohtoriksi 1840. Avellan oli Turun krenatööritarkk'ampujapataljoonan vt. alilääkärinä 1849, Turun linnanlääkärinä vuodesta 1850 ja Turun 1. kaupunginlääkärinä vuodesta 1853. Hän sai professorin arvon 1869. Avellan oli naimisissa vuodesta 1852 Johanna Karolina Bassin (k. 1892) kanssa tämän toisessa avioliitossa. == Lähteet == Luokka:Suomalaiset lääkärit Luokka:Suomalaiset professorin arvonimen saaneet Luokka:Vuonna 1813 syntyneet Luokka:Vuonna 1878 kuolleet